El xuráu destacó, nel acta del fallu, cómo Viejo «amuesa una narrativa híbrida d’un altu valir lliterariu, qu’afita de forma perfecha’l camín de lo universal a lo llocal, siendo quien a empatar la historia familiar con un territoriu míticu y al empar real como ye Quirós, y que furrula como una métafora d’Asturies y del orixe mesmu de la cultura occidental»; el xuráu tamién quixo rescamplar la calidá tan grande de la producción lliteraria n’asturianu del año 2022, lo que fixo que la decisión de premiar la novela de Xulio Viejo se garrara por mayoría depués d’una votación encesa.
#000008
Onde’l caos se texe y se destexe ye la cuarta novela de Xulio Viejo depués de Na llende del condicional perfeutu (1990), Les falcatrúes del demoniu (1992) y Los araxales de la vida (2001).
#000010